27 ຄົນເສຍຊີວິດ ຍ້ອນເຮືອຕໍາຝັ່ງຫີນ
42 ຄົນຖືກຊ່ວຍຊີວິດໄວ້ໄດ້ ໃນເຫດເຮືອທີ່ເຕັມໄປດ້ວຍ ພວກຈະໄປຂໍລີ້ໄພ ຕໍາຕາຝັ່ງທີ່ເປັນໂຂດຫີນ ຢູ່ເກາະຄຣິສມາສ ໃນວັນພຸດມື້ນີ້.
ເຈົ້າໜ້າທີ່ອອສເຕຣເລຍເວົ້າວ່າ ມີ 20 ກ່ວາຄົນເສຍຊີວິດ ພາຍຫລັງທີ່ເຮືອລໍານຶ່ງທີ່ເຕັມໄປດ້ວຍພວກທີ່ສົງໃສວ່າ ຈະໄປຂໍລີ້ໄພນັ້ນ ຫັກພັງຍ້ອນ ຕຳກັບຕາຝັ່ງທີ່ເປັນໂຂດ ຫີນ ຢູ່ເກາະດອນທີ່ຢູ່ໂດດດ່ຽວຫ່າງໄກແຫ່ງນຶ່ງ ໃນວັນ ພຸດມື້ນີ້ ພວກເຈົ້າໜ້າທີ່ພາສີເວົ້າວ່າ ມີ 42 ຄົນຖືກຊ່ວຍກູ້ຊີວິດ ໄວ້ໄດ້ ແລະ ມີການກູ້ສົບມາໄດ້ 27 ສົບ ລຸນຫລັງໂສກ ນາດຕະກຳດັ່ງກ່າວຢູ່ທີ່ເກາະ Christmas ໃນມະຫາ ສະມຸດອິນເດຍ ຫ່າງຈາກອອສເຕຣເລຍໄປທາງຕາເວັນ ຕົກສຽງເໜືອ ຫລາຍພັນກິໂລແມັດ ໃນເບື້ອງຕົ້ນ ພວກເຈົ້າໜ້າທີ່ຄາດຄະເນວ່າ ມີ 70 ຄົນ ຢູ່ໃນເຮືອໄມ້ລໍານັ້ນ ທີ່ຖືກຄື້ນຟອງທະເລຍວກຍູ້ໄປຕໍາໃສ່ ໂຂດຫີນ ໂຄສົກຄົນນຶ່ງປະຈໍາອົງການບໍລິການ Royal Flying Doctor ຂອງອອສເຕຣເລຍ ກ່າວ ຕໍ່ວີໂອເອວ່າ ພວກນາຍໝໍໄດ້ຖືກສົ່ງໄປຊ່ວຍປົວພວກທີ່ລອດຊີວິດມາໄດ້ສາມຄົນ ທີ່ໄດ້ ຮັບບາດເຈັບສາຫັດນັ້ນ